Uius
Vide etiam paginam discretivam: Uius (discretiva). Uius (Russice Уй, Uj, Casachice Үй) est flumen in Baschkiria re publica et in regionibus Tscheliabinscensi et Kurganensi Russiae; in regione Kurganensi per finem Kazachstaniae fluit. Sub iugo Alabiano montium Uralium incipit, circiter 362 chiliometra longitudinis est et in Tobolem prope Ust'-Ujskoje (Uii ostium) vicum influit. Troitsk urbs regionis Tscheliabinskensis ad Uium sita est. Per silvas sive per loca salsa fluit.